b'\n_START_ARTICLE_\nAvdicija (film, 1999)\n_START_SECTION_\nVsebina\n_START_PARAGRAPH_\nShigeharu Aoyama (Ryo Ishibashi) je vdovec v srednjih letih, ki mu je pred sedmimi leti umrla \xc5\xbeena. Njegov 17 letni sin Shigehiko (Tetsu Sawaki) mu svetuje naj spet za\xc4\x8dne hoditi na zmenke. Aoyamin prijatelj Yasuhisa Yoshikawa (Jun Kunimura) je filmski producent, ki organizira la\xc5\xbeno avdicijo, kjer bi si naj Aoyama izbral \xc5\xbeeno. Aoyama se strinja z na\xc4\x8drtom in hitro postane zainteresiran v Asami Yamazaki (Eihi Shiina). _NEWLINE_Yoshikawa najde veliko napak pri Asami, saj med drugimi nikakor ne more na telefon dobiti glasbenega producenta za katerega bi naj delala, saj je pogre\xc5\xa1an, vendar se Aoyama za to ne zmeni. Asami \xc5\xbeivi v praznem stanovanju, kjer ima le vre\xc4\x8do in telefon. \xc5\xa0tiri dni po avdiciji sedi povsem mirno zraven telefona in \xc4\x8daka da zazvoni. Ko kon\xc4\x8dno Aoyama pokli\xc4\x8de, se Asami dela da ga ni pri\xc4\x8dakovala. Po nekaj zmenkih, se Asami kon\xc4\x8dno odlo\xc4\x8di in odide z Aoyamo v hotelsko sobo. Tam Asami poka\xc5\xbee svoje brazgotine po telesu. Preden se za\xc4\x8dneta ljubiti, Asami od Aoyame zahteva da bo ljubil le njo, s \xc4\x8dimer se on strinja. Zjuraj Aoyama nikjer ve\xc4\x8d ne najde Asami._NEWLINE_Aoyama jo sku\xc5\xa1a izslediti vendar kmalu ugotovi, da so vsi podatki slepa ulica. V plesnem studiu, kjer naj bi Asami neko\xc4\x8d trenirala, najde mo\xc5\xa1kega s po\xc5\xa1kodovanim stopalom. Bar kjer naj bi delala pa je zaprt \xc5\xbee eno leto odkar se je tam zgodil umor. Mimoido\xc4\x8di pove Aoyami, da je policija na\xc5\xa1la zraven trupel \xc5\xa1e tri prste, uho in jezik. Medtem Asami odide k Aoyami v stanovanje, kjer vidi sliko njegove prej\xc5\xa1nje \xc5\xbeene, zato mu v pija\xc4\x8do podtakne mamilo. Aoyama pija\xc4\x8do popije in za\xc4\x8dne \xc4\x8dutiti u\xc4\x8dinke mamila. Njegovi spomini poka\xc5\xbeejo, da je v vre\xc4\x8di v Asamijinem stanovanju mo\xc5\xa1ki brez obeh stopal, jezika, u\xc5\xa1esa in treh prstov na eni roki. Mo\xc5\xa1ki spleza ven in za\xc4\x8dne prositi za hrano. Asami mu nalije hrano v skledo za psa in mu jo ponudi na tla. Mo\xc5\xa1ki nato porine obraz v skledo in za\xc4\x8dne jesti._NEWLINE_Aoyama nato izgubi zavest. Asami mu nato vbrizga snov, ki ga paralizira vendar pusti njegove \xc5\xbeivce budne in ga za\xc4\x8dne mu\xc4\x8diti z iglami. Pove mu, da tako kot vsi v njenem \xc5\xbeivljenju ni mogel ljubiti le nje. Ne more dopu\xc5\xa1\xc4\x8dati, da ima kakr\xc5\xa1nakoli \xc4\x8dustva do kogar koli, tudi do svojega sina. Nato mu igle zapi\xc4\x8di \xc5\xa1e v oko in pri tem u\xc5\xbeiva. Z \xc5\xbeico iz klavirja mu \xc5\xa1e odre\xc5\xbee stopalo ne levi nogi. Shigehiko se vrne domov \xc5\xa1e preden Asami odre\xc5\xbee \xc5\xa1e drugo stopalo in se za\xc5\xbeene za njim po stopnicah. Ko fanta napade, se Aoyama zbudi v hotelu po seksu z Asami in videti je kot da je imel le no\xc4\x8dno moro. Asami zaprosi in ona sprejme. Ko v hotelu zaspi se spet zbudi doma, kjer se njegov sin bori z Asami. Shigehiko jo kon\xc4\x8dno sune po stopnicah in ji zlomi vrat. Aoyama pove sinu naj pokli\xc4\x8de policijo in za\xc4\x8dne strmeti v umirajo\xc4\x8do Asami, ki ponovi besede, ki jih je izrekla na enem od njunih zmenkov kako je navdu\xc5\xa1ena, da ga spet vidi.'